 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. janvārī Nr. 35**

(protokols Nr. 2, 34. p.)

**Par Madonas novada pašvaldības autoceļu un ielu uzturēšanai paredzēto naudas līdzekļu sadalījumu Madonas novada pašvaldības pagastu pārvaldēm, apvienību pārvaldēm un Madonas pilsētai 2024. gadā**

Saskaņā ar VSIA „Latvijas Valsts ceļi” sniegto informāciju 2024. gadā Madonas novada pašvaldībai plānotā mērķdotācija autoceļiem (ielām) ir 1 572 186,00 EUR apmērā.

2024. gadā no Valsts pamatbudžeta valsts autoceļu fonda programmas „Mērķdotācijas pašvaldību autoceļiem (ielām)” apakšprogrammas piešķirtajiem līdzekļiem 186 712,00 EUR apmērā tiek atmaksātas Madonas novada pašvaldības ceļu un ielu tīkla būvniecības projektu finansēšanai ņemto kredītu pamatsummas. Lai saglabātu autoceļu un ielu uzturēšanai paredzēto finansējumu pašvaldībai piešķirtās mērķdotācijas autoceļiem (ielām) apjomā, šī summa tiek kompensēta no pašvaldības pamatbudžeta.

Madonas novada pašvaldības autoceļu un ielu uzturēšanai paredzēto naudas līdzekļu sadalījums Madonas novada pašvaldības pagastu pārvaldēm, apvienību pārvaldēm un Madonas pilsētai 2024. gadā tiek aprēķināts saskaņā ar 30.12.2021. „Madonas novada pašvaldības ceļu fonda pārvaldīšanas kārtība” 3. daļu.

Noklausījusies sniegto informāciju, pamatojoties uz 30.12.2021. „Madonas novada pašvaldības ceļu fonda pārvaldīšanas kārtība” 3. daļu, ņemot vērā 17.01.2024. Uzņēmējdarbības, teritoriālo un vides jautājumu komitejas un 23.01.2024. Finanšu un attīstības komitejas atzinumus, atklāti balsojot: **PAR – 13** (Agris Lungevičs, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Guntis Klikučs, Kaspars Udrass, Māris Olte, Valda Kļaviņa, Zigfrīds Gora), **PRET – NAV, ATTURAS – NAV**, Madonas novada pašvaldības dome **NOLEMJ:**

1. Apstiprināt saskaņā ar 30.12.2021. „Madonas novada pašvaldības ceļu fonda pārvaldīšanas kārtība” 3. daļu Madonas novada pašvaldības autoceļu un ielu uzturēšanai paredzēto naudas līdzekļu sadalījumu Madonas novada pašvaldības pagastu pārvaldēm, apvienību pārvaldēm un Madonas pilsētai 2024. gadā.

|  |  |  |  |
| --- | --- | --- | --- |
| Nr.p.k. | Pārvalde | Kopā: | Sadalījuma koeficients (% no kop.fin.) |
| No pašvaldības budžeta (EUR) | No ceļu fonda (EUR) | Pavisam kopā (EUR) |
| 1 | MADONAS PILSĒTA | 52819 | 391947 | 444769 | 28.29 |
| 2 | ARONAS PAGASTA PĀRVALDE | 7282 | 53985 | 61267 | 3.90 |
| 3 | BARKAVAS PAGASTA PĀRVALDE | 6498 | 48128 | 54626 | 3.48 |
| 4 | BĒRZAUNES PAGASTA PĀRVALDE | 6442 | 47828 | 54270 | 3.45 |
| 5 | DZELZAVAS PAGASTA PĀRVALDE | 5284 | 39166 | 44450 | 2.83 |
| 6 | KALSNAVAS PAGASTA PĀRVALDE | 8626 | 64013 | 72639 | 4.62 |
| 7 | LAZDONAS PAGASTA PĀRVALDE | 2222 | 16487 | 18709 | 1.19 |
| 8 | LIEZĒRES PAGASTA PĀRVALDE | 6498 | 48254 | 54751 | 3.48 |
| 9 | ĻAUDONAS PAGASTA PĀRVALDE | 7263 | 53842 | 61105 | 3.89 |
| 10 | MĀRCIENAS PAGASTA PĀRVALDE | 4911 | 36473 | 41383 | 2.63 |
| 11 | MĒTRIENAS PAGASTA PĀRVALDE | 6516 | 48411 | 54927 | 3.49 |
| 12 | OŠUPES PAGASTA PĀRVALDE | 6199 | 45981 | 52179 | 3.32 |
| 13 | PRAULIENAS PAGASTA PĀRVALDE | 6927 | 51454 | 58381 | 3.71 |
| 14 | SARKAŅU PAGASTA PĀRVLADE | 7095 | 52722 | 59817 | 3.80 |
| 15 | VESTIENAS PAGASTA PĀRVALDE | 4257 | 31534 | 35791 | 2.28 |
| 16 | CESVAINES APVIENĪBAS PĀRVALDE | 18204 | 135123 | 153327 | 9.75 |
| 17 | ĒRGĻU APVIENĪBAS PĀRVALDE | 17290 | 128274 | 145564 | 9.26 |
| 18 | LUBĀNAS APVIENĪBAS PĀRVALDE | 12379 | 91852 | 104231 | 6.63 |
|   | KOPĀ: | 186712 | 1385473 | 1572185 | 100.00 |

Ja gada laikā Madonas novada pašvaldības autoceļu un ielu uzturēšanai paredzēto naudas līdzekļu daudzums tiek mainīts, tad naudas līdzekļu sadalījums Madonas novada pašvaldības pagastu pārvaldēm un Madonas pilsētai tiek noteikts pēc sadalījuma koeficienta (% no kopējā finansējuma).

*Pielikumā: Madonas novada pašvaldības autoceļu un ielu uzturēšanai paredzēto naudas līdzekļu sadalījuma Madonas novada pašvaldības pagastu pārvaldēm, apvienību pārvaldēm un Madonas pilsētai 2024. gadā aprēķins.*

 Domes priekšsēdētājs A. Lungevičs

*Lasmanis 28610006*